
ПРЕССЪОБЩЕНИЕ

20 юли 2023 г.

На свое заседание, проведено на 20 юли 2023 г., Управителният съвет на Българската народна банка (БНБ) прие решение на основание чл. 9, във връзка с § 3 от Преходните и заключителни разпоредби на Наредба № 44 на БНБ от 28 юли 2022 г. за условията и реда за избор на независими оценители по чл. 55а от Закона за възстановяване и преструктуриране на кредитни институции и инвестиционни посредници (Обн. ДВ. бр. 65 от 12 Август 2022 г.), за обявяване на процедура за включване в списъка на независимите оценители за извършване на оценки по чл. 55 и чл. 106 от Закона за възстановяване и преструктуриране на кредитни институции и инвестиционни посредници (ЗВПКИИП) по отношение на кредитни институции и групи, за които БНБ е орган за преструктуриране.

Информация относно изискванията към кандидатите за независими оценители, списък на документите, с които се удостоверява изпълнението на изискванията, срокове и ред за подаване на заявления за участие в подбора и образци на заявление и декларации са публикувани на страницата на Българската народна банка в интернет – рубрика „Преструктуриране на банки“, подрубрика „Обявени процедури за включване в списъка“.

